Pealkiri:  Human Touch. Divine Touch  Koht: Grace Exhibition Space, Brooklyn, NYC  Foto: Krista Sokolova  Seletus: minu isiknäitus New Yorgis selle aasta juunis. Üldvaade. Kuna nimetatud galerii on üsnagi keeruline ruum -- madal ja sopiline, otsustasin eksponeerida kõike kontentreeritud omaruumis. Ehitatud sai elutuba, kuhu olid igasuguse muu träni hulka "peidetud" kunstiteosed -- objektid ja videod. Videotest valisin installatsiooni sees telekatest eksponeerimiseks sellised, mis aimavad järele  teleformaati. "The News" (filmitud 2007.a. sügisel Times Square`il; olen nuttev reporter, kusjuures ekraani all jooksevad nii aktsiakursid kui Tarot` kaartide ennustused) ja "Talk Show" (2008.a. kevadel festivalil Diverse Universe läbiviidud performance`i dokumentatsioon). Laua peal olid dominashokolaadid ja need rippuvad asjad seal on mustast silikoonist kanasüdametest kardin. Punane pea on parukahoidja. Ja seda võin ka öelda, et sseda installatsiooni on K oma installatsioonimaalide sarjas maalinud. Väljaspool  seda keset galeriid olnud tuba aga olid seinale projitseeritud kõrvuti kaks videot: "Kadalipp" ja "His Master`s Voice" -- viimane on keeltes rääkimise karaokevideo. Ühiskonnas deviantsuse saavutamine läbi ebatavalise usuelu või mittestandartsete seksuaalsete eelistuste.